- મેં શિવચરિત્ર ઉપર લખેલી પુસ્તકશ્રેણીની ૧૮થી પણ વધુ આવૃત્તિઓ પ્રસિદ્ધ થઈ ચૂકી છે. તે ઉપરાંત છત્રપતિના જીવનપ્રસંગો, કિલ્લાઓ, સહકાર્યકરો ઉપર પણ ૨૦ જેટલાં પુસ્તકો, નાટકો લખ્યાં છે. દેશ-વિદેશમાં આ વિષય ઉપર વ્યાખ્યાનો પણ આપ્યાં છે. છત્રપતિ શિવાજી મહારાજ ઉપર તો હજારો શોધપત્રો પ્રસ્તુત થયા છે. સેંકડો પુસ્તકો લખાયાં છે. સંશોધનો પણ થતાં રહ્યાં છે, પરંતુ મને લાગે છે કે પુસ્તકો, શોધપત્રો વગેરેનો વ્યાપ મર્યાદિત બની રહેતો હોય છે, પરંતુ સૌની ઉપર નાટક કે ચિત્રપટની અસર દીર્ઘકાલીન રહેતી હોય છે. ‘જાણતા રાજા’ જોઈને છત્રપતિ શિવાજી મહારાજનું એક અજેય યોદ્ધા, એક વિચક્ષણ વ્યૂહકાર, એક લોકપ્રિય લોકનાયક એક પરમવીર સૈનિક, એક ધૈર્યવાન નેતા તથા એક મહાન આદર્શ રાષ્ટ્રનાયક તરીકેનું ચિત્ર આપણા માનસપટલ ઉપર અંકિત થયા વિના રહેતું નથી. આ નાટ્ય પ્રસ્તુતિ દ્વારા આ હિન્દુ હૃદયસમ્રાટનું જીવન-કર્તૃત્વ નાનાં ભૂલકાંઓથી લઈને માતાઓ અને યુવાનોના મન અને હૃદય સુધી પહોંચે છે તેમાં જ આ નાટકની સફળતા રહેલી છે.